  Майя Бывальцева Выль ар уе, 1-тӥ толшоре, Ижкарысь трамвайёсын но троллейбусъёсын дунтэк ветлыны луоз. Со сярысь кар администрацилэн пресс-службаез ивортэ. Мер электротранспорт Выль ар уе кӧснуналэ ужан дыръя ветлон, 2010-тӥ арын 1-тӥ толшоре 0 часысен 3 час 30 минутозь карын улӥсьёс трамвайёсын но троллейбусъёсын дунтэк ветлыны быгатозы Ижкар администрацилэн пресс-службаез31-тӥ толсуре 20 часысен 1-тӥ толшорысь 3 часозь Пушкинской урамын Широкий пролкаысен Красногеройской урамозь уретэмын луоз. Бадӟым машинаосты но ас автотранспортэз ураме воксё уз лэзе. 1-7 толшоре 19 часысен 21 часозь, куке Шор площадьын ӝыт концертъёс ортчозы, Пушкинской урам озьы ик пичи машинаос понна ворсамын луоз. Мер транспорт ас сюресэзъя ветлоз. 1-8 толшоре электротранспорт арнянуналэ ужан дыръя ветлоз. 1-тӥ толшоре нуназеозь вань трамвайёслэн но троллейбусъёслэн ветлон виссы бадӟыматэмын луоз. 7, 9, 12 номеро маршрутысь трамвайёс но 14 номеро маршрутысь троллейбус 11 часын ужаны кутскозы. ИПОПАТ огазеяськонлэн кар автобусъёсыз ужалозы: - 28-тӥ толсуре – кӧснуналэ ужан дыръя, 25-тӥ маршрут сяна, солэн ужан дырыз: Автозавод – 06 час 54 минутысен 19 час 35 минутозь, Нагорный – 5 час 52 минутысен 19 час 15 минутозь; - 29-тӥ толсуре – арнянуналэ ужан дыръя; - 30-тӥ толсуре – ужан нунал; - 31-тӥ толсуре – кӧснуналэ ужан дыръя. Карлы матэтӥ ветлӥсь автобусъёслэсь ужан дырзэ предприятилэн  учкыны луоз. Выль ар шулдыръяськонъёслэн радлыксы удмуртия100.рф сайтын. Тегъёс: Ижкар Транспорт Трамвай Троллейбус дунъёснотарифъёс автобусъёс Выльар  